2018. gada 10. aprīlī Rīkojums Nr. 146

Rīgā (prot. Nr. 19 27. §)

**Par nekustamo īpašumu atsavināšanu Latvijas Republikas un Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus:

1.1. nekustamo īpašumu "Cielavas 1" (nekustamā īpašuma kadastra Nr. 6846 009 0098) – zemes vienību (zemes vienības kadastra apzīmējums 6846 009 0092) 0,74 ha platībā – Briģu pagastā, Ludzas novadā, par 1024,90 *euro* atbilstoši noteiktajai atlīdzībai;

1.2. nekustamā īpašuma "Krastmalas 1" (nekustamā īpašuma kadastra Nr. 6854 004 0449) daļu – zemes vienību (zemes vienības kadastra apzīmējums 6854 004 0437) 0,53 ha platībā – Goliševas pagastā, Kārsavas novadā, par 3104,91 *euro* atbilstoši noteiktajai atlīdzībai;

1.3. nekustamā īpašuma "Krastmalas 1" (nekustamā īpašuma kadastra Nr. 6854 004 0449) daļu – zemes vienību (zemes vienības kadastra apzīmējums 6854 004 0439) 0,02 ha platībā – Goliševas pagastā, Kārsavas novadā, par 20,08 *euro* atbilstoši noteiktajai atlīdzībai;

1.4. nekustamo īpašumu "Mežsētas 1" (nekustamā īpašuma kadastra Nr. 6896 003 0222) – zemes vienību (zemes vienības kadastra apzīmējums 6896 003 0212) 0,0117 ha platībā – Zaļesjes pagastā, Zilupes novadā, par 18,01 *euro* atbilstoši noteiktajai atlīdzībai;

1.5. nekustamā īpašuma "Riekstiņi" (nekustamā īpašuma kadastra Nr. 6854 005 0011) daļu – zemes vienības (zemes vienības kadastra apzīmējums 6854 001 0067) daļu 0,0432 ha platībā (platība var tikt precizēta pēc zemes kadastrālās uzmērīšanas) – Goliševas pagastā, Kārsavas novadā, par 39,66 *euro* atbilstoši noteiktajai atlīdzībai (0,0918 *euro* par vienu kvadrātmetru).

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis